Wanagiri Prangwadanan, Pigeaud, 1953, #1461 


Katalog ; Wanagiri Prangwadanan, Pigeaud, 1953, #1461 
Sambung : - 


Wanagiri Prangwadanan 


1. Dhandhanggula 


1. sêkunging tyas satata dera mrih | mardawaning lukita sarkara | sinukarta 
sakadare | daruna mardi kayun | sing kayungyun kalaning nguni | Jêng Pangran 
Prangwadana | cangkramèng wana gung | lawan catur atmajendra | Jêng 
Pangeran Ngabèi lan ingkang rayi | Pangran Natakusuma || 


2. wontên malih ari kang umiring | 


E En 


Jêng Pangeran Pakuningrat lawan | Prabuningrat katigane | catur ingkang 
tumuntur | narpatmaja ingkang wêwangi | Pangran Sumadiningrat | tuwin 
malihipun | Radyan Mas Sasradijaya | yeka wadu-wandawa widagdèng budi | 
umiring tindakira || 


3. mring pakuwon aran Wanagiri | prênah kidul sawetaning praja | kalih dasa pal 

têbihe | purwanta tindak ngriku | wit kacuwan ing tyas duk nguni | umiring mring 
kang rama | amarêngi rawuh | pakuwon ing Jumapala | ngitêr sima gagal kasaput 
ing ratri | marma sami ubaya || 


4. benjang môngsa têrange kang riris | 


sa BE NG 


patêmbayan lan sang atmajendra | mangsuli sardula pinèt | nanging ta kang 
pirêmbug | pra winêrda tan nyuwawèni | yèn tindak Jumapala | wit kinintên 
suwung | de mêntas kataman brana | sayêktine maksih tansah ngungsi têbih | 
sumingit sêsiluman || 


5. ing pangrêmbag amung Wanagiri | langkung saking pikantuking papan | tur 
pasthi kathah sangsame | trêkadhang kadhing nyandhung | sima gora ginêrêk 
gampil | wêdale pinarapal | binut binarubuh | rêbah sinanjata wantah | langkung 
pedah yèn pakuwon Wanagiri | kinarya kalangênan || 


6. dumadya nut sang iswarasiwi | 


ska D NY 


mit mring rama rinilan sakarsa | tinamtu badhe bidhale | saking ing dalêmipun | 
ri Raditya Kaliwon kaping | sadasa Dulkangidah | warsa Be pinetung | tinêngêran 
kang sangkala | pangèsthining barakan sarira nunggil |[1] sapraja Surakarta || 


7. de pra kadang kadeyan kang miring | marang kangjêng sang iswaraputra | 
pêpijèn sawatarane | pinatah pantêsipun | lan karsanta Jêng Pangran Bèi | pra 
kadang mung sajuga | kang tinuduh tumut | Jêng Pangran Gôndasuputra | tuwin 
ta sang winêrda ingkang bêbisik | nararya Brajanata || 


saa D TAn 


8. katrinira ingkang awêwangi | Arya Suryadarmaja kalawan | Dyan Mas 
Wiraasmarane | wontên malih tumuntur | Dyan Mas Widaningrat lan malih | Dyan 
Mas Mlayaatmaja | wontên kanthinipun | Radèn Mas Wiryakusuma | tuwin Dyan 
Mas Brêntajaya sinung kardi | mèngêti lêlampahan || 


9. tabah sapta satata miranti | kuda rata rakiting pêpara | pinarak pinarnahake | 
munggèng ngarsa supênuh | dumaruduh pra kadang prapti | kadeyan tuwin 
wadya | kang arsa dumulur | ngatêr sajawining kitha | mawa rata wênèh mahana 
turanggi | andhèr nèng abyantara || 


sspe NG Ba 


10. tandya bidhal jinajaran dening | wimbasara myang Prawiraaswa | catur 
tumuntur wurine | ginarbêg gumarubyug | ing pra kadang kadeyan wingking | 
lajêng ing lampahira | manjing jro anjujug | wiwara ing pangabean | atmajendra 
dangu dènira ngêntosi | lan para kadangira || 


11. ingkang badhe dhèrèk mring wanadri | juga Jêng Pangran Natakusuma | kang 
rayi katri kanthine | busana sami jumbuh | Pangran Pakuningrat lan malih | Jêng 
Pangran Prabuningrat | jajar lênggahipun | lan Pangran Sumadiningrat | tuwin 
Tuwan Jan Sêmit ingkang piniji | umiring marang wana || 

12. lagya eca lêlênggahan sami | katon prapta ratane kang raka | jumujug mring 
ngajêngane | pinêthuk sampun tundhuk | ingacaran pinarak kursi | sinuba 
sinunggata | sêsadêhan dinum | tumêrah tumêkèng wadya | samantara antara 
têkaning wanci | tabastha bidhalira || 


13. rêmpêk-rampak lampahirèng margi | rata rantap-rèntèp kang mariksa | 
sauruting dalan gêdhe | wadon kèh cêngêng dulu | pra satriya ingkang 
cangkrami | pangarsa wimbasara | sikêp dwaja cukup | cikat tangkêping 
turôngga | Wiraaswa mangsah mêrak amarapit | marêpat wuri ngarsa || 


saa BN y 


14. langkung asri rakiting lumaris | trus mangidul jog wijiling kitha | ing Bacêm 
pasabrangane | Babagan kêbêk buntu | bêlêg para pambêlah mranti | rêmbaya 
bayak prapta | tumrah tumaruntun | wong agung sarawuhira | sami nitih 
agêming rama kang nami | Kiyai Cakranggana || 


15. para kadang kang mung ngatêr margi | tuwin wadya-wandawa kang samya | 
anguntapkên mring tindake | kalilan sami wangsul | sawusira andum basuki | 
arjaning lumaksana | sanalika kêbut | kêbat lampahirèng palwa | rawuhira brang 
kidul pinêthuk dening | pra wadya jawi kitha || 


sa DE TO 


16. sira Pôncasuwirya Ngabèi | kang rumêksa pasanggrahan boga | sabawah 
sapanêkare | akanthi mantri gunung | saking Kêpuh kapalan sami | samapta 
wimbasara | cacahira catur | tumuntur mawa bandera | dupi rampung 
pangrantam glaring lumaris | tan aris bidhalira || 


17. sêsêrungan sinarawung dening | para wadya kang garêbyêg rata | rantap 
katon titihane | asri lamun dinulu | muncaring kang songsong kaèksi | lir baskara 
umimba | wau lampahipun | praptèng dhusun Sukaharja | kinurmatan tarub 
samadyaning margi | rinênggèng sarwa pelag || 

18. pinalisir lêlungsir kang têpi | têtêpungan tumpanging suyasa | pradôngga 
umung swarane | yeka pahargyanipun | Dyan Mas Wiryakusuma nami | wadya 
jêng sri narendra | rumanti sêsugun | saha sapanêkarira | ngayun-ayun 
kayungyun yèn dèn kèndêli | para gung kang cangkrama || 


19. dadya têmah angecani kapti | mung sakêdhap sami sinunggata | num- 
inuman sêsamine | tumrah tumêkèng wadu | tan antara wong agung sami | 
pamit gya bêbidhalan | saha wadya kêbut | rikat lampahing swandana | 
Sukaharja samana sampun kawingking | ing Kêpuh kawistara || 

20. uparêngga rakiting kang margi | sinung palang palêngkung goraya | rantap 
katon rêrontèke | têkèng têpining tarub | tinaratas turut ing tritis | linungsir 
sinambungan | têpi têpung ujung | wastra di winarna tiga | gêdhah seta rêkta 
rêspati cinincing | sarawuhirèng kana || 


21. kinurmatan pradôngga nyênggani | dadya kèndêl lampahing swandana | 
lajêng lêlênggahan andhèr | rêsêp samya angunjuk | num-inuman sarwa mêpêki 
| sêsambèn sabênira | imbalan pamuwus | masalah bêrêg mring wana | Sang 
Naraya[2] Brajanata mursitani | tatane mamrih sima || 


sspe 2i e 


22. tan adangu titihan miranti | kêbut bidhal kinurmatan gôngsa | kadi nalika 
rawuhe | gumêr gumêrah umung | gumarêdêg ginarbêg dening | wandawa tuwin 
wadya | sumahap supênuh | mangkana ing lampahira | sêrungan kras turôngga 
sinêrêg sami | kapungkur Kêpuh prapta || 


2. Pangkur 


1. sabranganing Panambangan | sri kawuryan bandera munggul kèksi | pinalang 
pilar palêngkung | longkange tinaruban | pradôngga gung binarung nyabawa 
umung | mangkana para satriya | rawuh ing pakuwon sami || 


2. lêlênggahan ing pandhapa | 


saa Da NGD ai 


sinunggata sadêhan amêpêki | wedang minuman lumintu | lumuntur wadya 
tontra | ingkang mêthuk Jayasarênta cumundhuk | umêndhêg mêndhak mring 
ngarsa | makidhupuh silastuti || 


3. dinulur sakondhangira | asawega turêngga rata sami | wong agung anggung 
andangu | rakiting para wadya | paranta wus rumanti ngantyèng wana gung | 
umatur Jayasarênta | sampun rinakit duk ratri || 


4. suka sagung pra satriya | tandya mundhut titihan rata prapti | budhal saha 
wadya kêbut | kinurmatan pradêngga | barung umung kadya duk ing rawuhipun | 
lêpas lampahing swandana | padhusunan Krisak kèksi || 


--- 2 : 203 --- 


5. suka prasami mariksa | sawêngkoning guwa na wana wukir | radinan waradin 
munggul | pêrak lan patêgilan | graning arga ginaga ginaru-garu | ginalêng 
ginula-gula | jinagang môngka kêkirih || 


6. tumrah tumurun mring sawah | tirta rèjèng narajang jurang bambing | gumyak 
swarane kumrusuk | kumrasak anêlasak | mring garumbul kumbul kentar 
anglêluntur | umili milir balabar | balèbèr ngêbèri sabin || 


7. sabên sinabèng kukila | gung kinala pêksi kang ngrêrusuhi | ginusah lawan 
binêntur | ginantêr kinêplokan | ingkang pêrak ginoprak pinêlak mabur | milar 
anilap mring wana | 


sa D a 


umangsah mêngsa woh ringin || 


8. marma kèh pala kasimpar | kar-tumangkar pinagêr ing parigi | tinarap ing 
taru-taru | tinurus tinalenan | palawija awijah datanpa surud | kasorotan ing 
prabawa | wong agung kang sami prapti || 


9. jujugan anjog ing wana | gya umandhap sami mundhut turanggi | sampat 
saampilanipun | tundhan matundha-tundha | tinindhihan rêngga tuwin 
dêmangipun | samapta mawa wisaya | jajaring jinèrèng miring || 


10. tandya lumêbêt ing wana | praptèng papan panggungan wus miranti | rikatan 
pangrakitipun | Sang Jayawilatikta | kang pinatah ngrukti gêlaring wadya gung | 


a2 DO Bin 


mangsah amêrêk mring wana | sawusing binagi-bagi || 


11. umarêk matur pratela | wadya gosok wus mangsah saking ngarsi | pra gusti 
gya minggah panggung | panggenan sowang-sowang | asamapta kang sanjata 
tuwin pistul | pungkas kilèn linêkasan | aglar nara karya pinrih || 


12. mêrpat ngrapêti rumagang | ngangsêg mangsah rumuruh amarapit | 
garumbul gêng kang tinêmpuh | golongan lêng-ulêngan | surak sora kapyarsa 
sarosa umung | bêndhe kukuk bal-ambalan | lir tuhu têmpuking jurit || 


13. winangun glar prit anêba | dêmang rôngga numpak kuda nindhihi | gumêr 
gumêrah gumrêgut | prêbatang kajungkelang | 

ginalandhang tibèng jurang gumalundhung | tan kêndhat tundha-matundha | 
kandhah karêndhi kèh kandhih || 


14. buron baran bêbarakan | kèngsêr mingsêr kasêsêr nilap nêbih | gumrêgut 
sangsaya sêngkut | kang bêrêg buron wana | lata lingkab kakab berongkab 
rinênggut | rinênggêp kinarya balang | tibèng garumbul lir grimis || 


15. galagah ginilês rêbah | binalengkrah pinokah kapalipis | papasan pinapas 
putus | tatase taratasan | nihan gantya kang cêcadhang munggèng panggung | 
gêlar wangun arda côndra | rikatan rinakit dadi || 


16. kang môngka madyaning byuha | yeka Kangjêng Pangeran Angabèi | 
sakadang kadeyanipun | 


sa D DG 


Pangran Natakusuma | lan Jêng Pangran Pakuningrat pêrakipun | Jêng Pangeran 
Prabuningrat | tan têbih lawan kang rayi || 


17. Pangran Kusumadiningrat | tuwin Tuwan Jan Sêmit amarapit | pangapit Jêng 
Pangran Prabu | Prangwadana kalawan | Pangran Gêndasuputra lan putranipun | 
Radèn Mas Wirasuputra | panggung mrêgil kang dèn gèni || 


18. nararya Suryadarmaja | anggung pêrak lan sang iswarasiwi | kang tansah 
cakêt ing ngayun | Dyan Mas Mlayaatmaja | rèh piniji rumanti sanjata pistul | 
sawadya juru warastra | Arya Brajanata mangsit || 


19. aywana sabawèng sabda | ri sêdhênging miyarsa surak atri | 

myang bêndhe umung mangungkung | pra gusti têmah samya | musthi agêm 
sanjata myang pistulipun | pinuji pinuja-puja | winatêk winanti-wanti || 


20. tistis tan ana sabawa | muhung mêndêng aluraning karêndhi | mangkana 
wontên kadulu | sangsam gung bêbarakan | apêpanthan wijile saking garumbul | 
lumajêng jog ing panggungan | binarondong ing bêbêdhil || 


21. buyar umilar lumajar | miris giris giras dinrêsan mimis | lir garimis 
praptanipun | sanjata narawantah | datan kêmba barondongan swaranipun | 
wana kawêlahar kobar | ambabar sumêbar kadi || 


22. ardaning baswara ditya | 

pra satriya karênan aningali | karêndhi kandhih binandhung | ing wuri mêksa 
prapta | bancang sanga sadasa sawênèh pitu | baranggah panggah amarnah | 
ujunging gêlar kapering || 


23. Jêng Pangeran Prangwadana | awas mulat nyandhak kontanira glis | tiniti 
panitisipun | tajêm ingarah-arah | tinamakkên têpaking karêndhi ambruk | pêjah 
binarondong kathah | dadya sukaning pra gusti || 


24. nyarêngi lawan punika | Jêng Pangeran Ngabèi andhawahi | sangsam jagar 
kênya lampus | binendrong tinutuhan | wus mangkana pra gusti sadangunipun | 
marma kèh sangsam kabranan | tabêting rah kocar-kacir || 


saa DINO 


25. tinitik tiniti priksa | grêma gumrah gumêrah analiti | tapaking rah tibèng 
rumput | tinurut ing saparan | para gusti saking sukaning kalangkung | bujana 
mung anèng wana | bêbêrêg kongsi saari || 


26. kasapih suruping surya | mêndhung prapta ngêndhanu ing wiyati | dumadya 
prasamya kondu[3] | rawuh ing pasanggrahan | kinurmatan pradôngga binarung 
umung | praptèng têpining taratag | umandhap saking turanggi || 


27. lêlênggahan nèng pandhapa | kalênengan tansah munya ngrêrangin | 
pinarakan kongsi dangu | gya sami lêluwaran | sowang-sowang kondur mring 
pakuwonipun | nahênta kang maksih samya | 


M iu Ka 


nèng wana pinatah nitik || 


28. janma silar rêbut papan | angupadi aluraning karêndhi | anata mring gunung- 
gunung | myang nadining guwa na | wênèh urut têpi tirahing rong sirung | kèh 
solahing para grêma | tanpa kanthi mung lan bêdhil || 


3. Kinanthi 


1. kang nitik wus tan pikantuk | labêt kasaput ing ratri | gya wangsul sumusul 
marang | pakuwon atur udani | yèn sami kecalan lacak | karêndhi kang 
nandhang kanin || 


2. tan kainan ing pangruruh | pra grêma kang sami mamrih | pangulik arga guwa 
na | mubêng saubênging kikis | 


212s 


datan môntra kasat mata | mu[4] tumrahing rah katawis || 


3. yèn saking watawisipun | lajêng jumujug mring bèji | kamayaning sato kewan | 
sayêkti waluya malih | ngungun kang sinung pratela | puwara angkahing galih || 


4. benjang enjang wanci bangun | badhe ambêbêdhag malih | malah arsa ngalih 
papan | kang pancèn prayoga pinrih | parnahing wana tan kiwa | kinawitan wetan 
ardi || 


5. mangilèn panggosokipun | rêmbag sawusira dadi | dan[5] sami lêlangên gita | 
ginanti sêsêndhon gêndhing | panjuta byor marakata | pradôngga munya 
ngrêrêngih || 


Topi E. 


6. senggolan panabuhipun | sinêndhu sêsindhèn ririh | murange mring karawitan 
| sawatara dhasar pinrih | lêlagon lagu limbatan | mêmbat wilêtane manis || 


7. mêmarah mamrih raras rum | Ni Mbok Rara Tarurêsmi | rêsêp kang sami 
miyarsa | kaarsayan para gusti | sêdhêng gêndhèng gêndhing barang | boyong 
sinêlan kinanthi || 


8. imbal kalawan pra kakung | badhud sakawan nyênggaki | kêploke ambata 
rêbah | idêring larih mawanti | dènirandon andrawina | nutug tan awalang-ati || 


9. tumêrah tumêkèng wadu | prasamya pinanci-panci | 


E Naas 


sacukupe tan kuciwa | sinuba tinami-tami | tinaman lukitatama | tan kêndhat 
kaberan warih || 


10. lêladi ladèn lumintu | lumantar katur pra gusti | sanajan wadu-wandawa | 
ingidêran tan apilih | sumalin-salin sumêla | sêlane sinêling-sêling || 


11. kang srutu winantu-wantu | linangsar lêlèngsèr rukmi | sukèng tyas sang 
narpatmaja | tindak mara marêpêki | marang unggyaning pradôngga | pra gusti 
têmah umiring || 


12. lajêng lêlênggahan ngriku | mikani kang angrêrêngih | pathêt gêndhing 
Lobong barang | binarung liking sêsuling | 


saa D OIE 


tiniling têka mêmêla | amilalu milangêni || 


13. kumênyut anganyut-anyut | sênggaking badhud ngêdhasih | wor rêsmining 
langên swara | gêndhing gêndhèng rêbut manis | kongsi kalungsèn ing môngsa | 
ingkang andrawinèng ratri || 


14. mong winong sadangunipun | sakathahing para gusti | tan ana rêngu 
rinêngat | sumarah sinarah sami | dadya rakêting kêkadang | kinudang saeka 
kapti || 


15. dupi têkèng lingsir dalu | Kangjêng Pangeran Ngabèi | ngajak ing raka 
luwaran | lêlêson ngaso mring panti | munya gêndhing Yak-ayakan | bibar para 
wadya nangkil || 


sa DG a 


16. kang pinatah sami kantun | punggawa amung kang kêmit | kalawan kang 
caos nganglang | sambang saubênging puri | wimbasara kajinêman | nahan 
wursitaning ratri || 


17. mêrbangbang wetan mèh bangun | sumorot sirating rawi | rêmu rawat 
sumamburat | gamêng mega malang kèksi | kartika abyor ing tawang | kalane 
kèlêm kalindhih || 


18. prabaning baskara nawung | nèng graning arga mèh kengis | kongas kikising 
akasa | kasat mata yayah kadi | sasmitèng wadya sagôtra | kang samya karsa 
angrukti || 


19. wurahan jago kaluruk | umung swarane kang pêksi | 


m A 


sabèng kusambi sabawa | wênèh mrih wohing waringin | mêrak manguwuh 
ngumandhang | myang sata wana munyanjrit || 


20. mawor swaraning kang lêsung | ing padesan kanan kering | pating 
karênthung kapyarsa | mung lamat tabêting têbih | praptaning wadya gumêrah | 
gumuruh jujug wanadri || 


21. dêmang rôngga tindhihipun | samapta mawa turanggi | byar raina praptèng 
wana | marpat ngrampit gèn karêndhi | kêkalèn kinalang-kalang | jinerengan 
jaring wuri || 


22. rinakit rekaning laku | ing mangke tibaning kardi | aywa kongsi dadi duka | 
ing karya ywa nguciwani | 


sa DING et 


dadya tri èwu ginêlar | têpung têpising wanadri || 


23. rumanti mung nganti tuduh | mangkana ta para gusti | sampun miyos ing 
pandhapa | umandhap mundhut turanggi | sigra anitih sadaya | bidhal gôngsa 
urmat atri || 


24. rêrikatan lampahipun | kapungkur ing Wanagiri | jumujug anjog mring wana | 
pangruktine panggung mranti | rinakit rikatan dadya | Wilatikta kang nênggani || 


25. pra gusti sarawuhipun | lajêng mapan panggung sami | binagi-bagi gènira | 
tinata kadya duk wingi | rinakit glare wus dadya | mundur titihan turanggi || 


a Da DG an 


4. Durma 


1. para gusti wusira musthi sanjata | sasmita kèn ngawiti | panggosoke sangsam 
| surak rame wurahan | kukuk myang kêkêplok atri | anrang jêjurang | wadyalit 


golong pipit || 


2. wrêksa bakah rêbah kasulayah pokah | balasah bosah-basih | saya ngangsêg 
mangsah | tumêrah sami ngrurah | rumput rampat berat rinit | rinoban kathah | 
binêrêg sinrang gusis || 


3. lung-êlungan nèng kalèn pupul pulêtan | lawan witing panjalin | rug karangkud 
rungkat | sinèrèd kasarakat | lingkab latanira sêbit | 


saa Da DO es 


punggêl binabad | binirat tibèng têbih || 


4. alang-alang kang ngalingi lêluwangan | galagah golong trêtip | kawêlagar 
kobar | tumangkar agni nular | ra-ara bebas binasmi | buron kèh milar | umilir 
amalipir || 


5. nut jêjurang rêrèjèng bambing sinêrang | anilêb nilap nilip | mring siluk 
siluman | mung kidang lawan sangsam | giras aringas wit giris | silar umilar | 
tumular wuri ngrapit || 


6. bêbancangan palajênge salang-tunjang | binujung nunjang wani | pêthane 
pêpanthan | saking lor kidul wetan | 


sa BD as 


para gusti aningali | kathahing sangsam | praptane wali-wali || 


7. mangu mêngêng mêmangun wênganing prana | paranta kang pinilih | de 
kalangkung kathah | anjêprah padha branggah | puara[6] arahing galih | sok 
pakoliha | kalamun pêrak pinrih || 


8. barondongan lor kidul têngah sauran | tan kêndhat kang bêbêdhil | karêndhi 
gung kandhah | kandhuhan brana kathah | kasok kasarakat kongsi | akêkalangan 
| tinangkêp saking wingking || 


9. wadya gosok arame ngangsêg umangsah | surak sarosa atri | sangsam 
bilulungan | 


sa Di Dasa 


lumayu megung malang | tambuh paran kang ingungsi | ngarsa sanjata | ing 
kanan kering agni || 


10. para gusti kalangkung sukaning driya | myat sangsam kontrang-kantring | 
kumpul karompolan | saparan garubyugan | tan kêndhat ingkang bêbêdhil | ing 
wuri ngarsa | ing kanan miwah kering || 


11. pra wadya glar balabar lir gunung kobar | arame nyênyuraki | palajênging 
sangsam | anunjang mring panggungan | gègèr kang katrajang ngisis | 
dadyantuk lawang | ambobol babal balik || 


12. salang tunjang binujung kinalang-kalang | kathah kang nandhang kanin | 


gg 


tabête kang êrah | tumêrah tibèng lêmah | kumocor akocar-kacir | kècèr saparan 
| pinaran tinut wuri || 


13. para grêma aniti tumêkèng wana | saparan tinut wingking | pra gusti sadaya 
| ing tyas kalangkung cuwa | gagal kèh karêndhi kandhih | kandhah kabranan | 
tan ana kang ngêmasi || 


14. sami kondur anitih turangganira | tansah samargi-margi | arame rêrasan | 
solahe ingkang sangsam | tuhu lamun milangêni | nadyan tan angsal | lêga 
raosing galih || 


15. lon-alonan sarawuhing pasanggrahan | 


EAL cas 


gôngsa munya ngurmati | gêndhing Langên-gita | salendro pathêt sanga | 
sinêndhu sindhèn ngrêrêngih | angarah-arah | irama rangkêp kalih || 


16. lajêng sami pinarakan ing pandhapa | ginêm rèh ing wanadri | Arya Brajanata 
| tansah mêdhar wasita | wêwaton ing nguni-uni | para satriya | marwasa mrih 
karêndhi || 


17. duk swargining jêng gusti kang kaping tiga | myang jaman kaping kalih | kèh 
glaring satriya | kang mardi mêmardawa | onjo-onjoting pambêdhil | mawarna- 
warna | dènira mamrih luwih || 

18. ana karêm mring wana mung lawan grêma | manginte ngintip-intip | têpining 
guwa na | myang graning arga pringga | rumangsang anrang ing wèsthi | tarwas 
lumêkas | kikisane tyas pinrih || 


19. ana wênèh kang datan wanuh mring wana | bingung kasaput ratri | dumadya 
susulan | tuhu karya kangelan | kalaning ratri tan panggih | dupi wus enjang | 
sêdhênge anibani || 


20. kapiyarsa swaraning sanjatanira | mung lamat saking têbih | sigra pinarêkan 
| kang ngruruh para dêmang | kapanggih gya jinak mulih | angsaling sangsam | 


sai D DG ss 


ginotong munggèng ngarsi || 


21. ana tekang satriya wasis nyanjata | onjo anglêluwihi | yèn angarah sangsam | 
ywa kongsi katingalan | mimise pinrih umanjing | jroning jêrowan | ing tabêt tan 
katawis || 


22. sabên-sabên bêbêrêg ika mangkana | tan ana kang madhani | ing 
sapadhanira | tuhu kaliwat-liwat | wasise yèn ambêbêdhil | kalok kaloka | têkèng 
Iyaning nagari || 


23. pra taruna kandhih kandhuhan ing kêndha | kawignyan anglangkungi | tur 
elok alêngka | lêkase saka ngapa | pagunan ngeram-erami | 


Nin a 


yèn jaman kina | kang wêgig anjêmparing || 


24. mung madyaning pandhawa Radyan Arjuna | dadya ojat sabumi | prakara 
umanah | ing mangkya têka ana | kawasisan kang ngèmpêri | duk jaman kuna | 
kunêng kang ngungun sami || 


25. sampun wanci majêng saosan bujana | Jayasarônta aglis | mapak anoraga | 
ngrêpèpèh angrêrêpa | pun dasih saos udani | sampun samêkta | satataning 
sêsaji || 


26. Jêng Pangeran Arya Prabu Prangwadana | mêraki mring kang rayi | risang 
atmajendra | ingaturan bujana | 

ing wayah pan sampun wanci | lungse punika | sêdhênge sami bukti || 


27. dan bujana ambanjêng ingkang kameja | sêsambèn sabên bukti | 
andrawinèng gita | ginanti langên swara | tan sora irama ririh | angarah-arah | 
gambuh ingkang ngrêrêngih || 


5, Gambuh 


1. dhaharan kongsi dangu | tan Iyan malih kang anggung dinangu | para grêma 
kang nglêlacak mring wanadri | mangulik mring gunung-gunung | myang 
jêjurang rancah sigrong || 


2. wontên ta kang umatur | yèn pra grêma sampun sami lapur | kang ngêngudi 
nênitik rahing karêndhi | 


ss r220 e 


kang kandhuhan kanin agung | putêran tan môntra manggon || 


3. tinurut tansah murut | maksih giras datan môntra tutut | kados lajêng 
umanjing sajroning bèji | jrum angum atêmah tuntum | waluya tan sèstu layon || 


4. pra gusti sami ngungun | ing pangrêmbag mangke badhe mangun | 
kalangênan amisaya ulam kali | pukul gangsal tindakipun | wisaya wus amirantos 


5. sampune adhêdhawuh | marang wadya kang sami pinatuh | mring narmada 
rumanti ngrukti jêjaring | gya luwaran sami kondur | sowang-sowang amakuwon 


6. praptaning sontênipun | wisaya glar tumrah tumaruntun | amiranti tarap 
sauruting kali | 

pra gusti sawiyosipun | trus sami tindak mangalor || 


7. jajaran angalajur | wuri rampak pra wadya dumulur | songsong mêkar 
kataman sunaring rawi | kadya wangkawa manawung | sumirat-sirat sumorot || 


8. atap têpining ranu | kang dêdulu praptaning lumintu | swara rame arungan 
samargi-margi | gumêrah gumêr gumrumung | gumrênggêng rêgêng tumawon || 


9. lampahe amanikung | trus mangetan jog ing loji agung | kangjêng tuwan 
asistèn kang dèn ampiri | jinujug gya jinak ngirup | umiring marang rêrumpon || 


10. asistèn sukèng kayun | panujyèng tyas lami ngayun-ayun | kalangênan mèt 
ulam kang anèng warih | 


san Das 


kalalène agung anggung | nèng bantaran angarompol || 


11. lajêng ing lampahipun | mêdal kori butulan tumurun | tan antara katon 
madyaning banawi | gumlaring palwa kadulu | atarap kadya ginembong || 


12. umilir galur sêlur | dwaja panjrah lumantar lumuntur | kêlap-kêlap kumilat 
amilangêni | wong agung sarawuhipun | jumujug manjing jroning jong || 


13. mudhik mêdhaki kêdhung | wisaya glar amiranti têpung | jala krakap rikat 
tinangkêbkên warih | tumêrah wuri tumruntun | jêjaring jinèrèng ngisor || 


14. sêsambê sundhit pungkur | susuk ngangsêg saking wuri sêlur | sangsaya kèh 
misaya mangsah marapit | 


sai D DAD ra 


marpat jêroning kêkêdhung | karungkat raming rêrumpon || 


15. mina kèh kapalayu | kênèng daya agunging panumpu | tagèh wagal 
anênggêl gèning jêjaring | rinakêt rikat rinangkut | surak sagung kang nênonton 


16. kalalèn kali nêmpuh | mring karakap gya cinêkêl kukuh | sinandhatan mring 
dharat katur ing gusti | tan sinipi sukanipun | myat ulam sami ginotong || 


17. gêngnya sapêluk-pêluk | pacal jambal wagal myang kêkutuk | badhèr andhar 
winudhar tan dèn sandhati | urang-watang tuwin lêmpuk | tinumpuk dadya 
saênggon || 


18. surake wadya umung | para gusti sukèng tyas kalangkung | nging kasaru 
mèh surup sirating rawi | 

rawat-rawat mara sêmu | mrêbangbang mega bang kulon || 


19. kalingan ing rêrayung | kadyangganing wangkawa manawung | kang baita 
sakala tinuduh minggir | prapta tindak mring têtarub | têpining nadi tan adoh || 


20. ngêlèskên kuntanipun | ganti-ganti ing sadangunipun | kangjêng tuwan 
asistèn mung aningali | kalane êlêng tinuju | sukèng tyas akêplok-kêplok || 


21. rampunging lesan kondur | jinajaran wadya angêlajur | praptèng loji 
ingampirakên tinami | tinampan sinugun-sugun | kang sunggata tarap katon || 


22. nèng jaba banjêng kêmput | num-inuman patrape pinatut | para gusti rêsêp 
ing driya nanggapi | 


more sa 


sadêhan dalêdêg dulur | lumuntur wadya tan agop || 


23. lênggahan kongsi dangu | pukul sapta têkèng tabuh wolu | kang ginunêm tan 
Iyan kalanira nguni | ambêbêrêg mring wana gung | kathahing sangsam kang 
katon || 


24. pinunggêl ingkang catur | atmajendra amit arsa kondur | têtabean asistèn 
ngatêr ing kori | mubyar obore ngêlajur | binêktèng rêngga nom-anom || 


6. Sinom 


1. wus rawuh pakuwonira | lajêng manjing jro pandhapi | urmat gôngsa Boyong 
barang | binarung sindhèn ngrêrêngih | Bok Rara Tarurêsmi | rumaras rêsmining 
kidung | 

sêsêndhon Puspanjala | binarung langkung rêspati | apratitis têtês ing rèh 
karawitan || 


2. pra gusti suka miyarsa | dumadya sami mêdhaki | lênggahan cakêt lan gôngsa 
| kêpung kupêng amarapit | marêpat salin anggit | gerongan laguning kidung | 
kinanthi sêsênggakan | Jêng Pangeran Angabèi | murwèng gita amithat pathêt 
manyura || 


3. mangkana ukaranira | kang winor bukaning gêndhing | padhang bulan 
kêkêncaran | sêdhênge purnama sidhi | pratitis anêtêsi | tibèng cengkok gong 
jumêglug | saplak kalawan laras | jawilan pradôngga ririh | 

ngarah-arah irama rinangkêp tiga || 


4. tar wus lamun kawuwusa | ingkang mangun sukèng ratri | bibar kongsi lungse 
môngsa | tan sayah kang nglêladosi | saking lêganing kapti | myat pra tamu 
sukanipun | Jêng Pangran Prangwadana | tuhu lamun sônta budi | mrih rênane 
para sagung atmajendra || 


5. pinèt sapênêding karsa | sinarah tinari-tari | sasat tamuwan narendra | sinuba- 
subèng sêsanti | tan sêpi pinarsudi | sarjuning tyas arjanipun | marma pra 
wadya-tôntra | karonta dènnya ningali | dene gusti wus satiti lir kang rama || 


6. nahan ta kang winursita | 


o e y 


wus andungkap bangun enjing | ambanjêng wadya sahaya | ingkang sami saos 
karti | andhèr munggèng pandhapi | mijil ampilan angumpul | malapar 
ambalabar | gumêlar marpat nèng ngarsi | atmajendra umijil sakadangira || 


7. Jêng Pangeran Prangwadana | wus dangu dera ngêntosi | lan para kadeyanira | 
lêlênggahan ing pandhapi | karsanta para gusti | tinamtu ing konduripun | 
nênggih ari punika | nanging miyos ing banawi | lêlancaran datan mawi upacara 


8. wahana tata turôngga | dhinawuhan ngrumiyini | kèndêl ing Bacêm sadaya | 

nihan para rajasiwi | bujana nèng pandhapi | bibar lajêng bidhalipun | kampir 
mring asistenan | amit jinurung sakapti | myang pinuji raharjaning lumaksana || 


9. sasampuning têtabean | gya tindak ginarbyêg abdi | praptèng têpining 
narmada | gumlar kang palwa miranti | tinata turut têpi | atap imbanging 
têtikung | agêm titihanira | palwa ran Naga Basuki | sinukarta warata tinêpi 
wastra || 


10. sinung dwaja wuri ngarsa | paremudha kang linuri | kapraboning jaman kina | 
agêming pangran dipati | pambêlah kapat ngarsi | 


mope 


gangsal ingkang munggwèng pungkur | kalêbêt malimira | jumbuh kang busana 
sami | sruwal obyong binênting sêsarungira || 


11. kulambi rinangkêp meja | caping capu anjapiping | abêbênting sabuk abang | 
èpèk lulang cinèt langking | satatanggung tinanting | watangan dêling tinutul | 
lêmpêng tur balandaran | cêcawang kinarah mathis | para gusti rawuh gya anitih 
palwa || 


12. ing saupacaranira | pra wadya sami mêmilih | supênuh numpak ing palwa | 
tan ana towong sawiji | pradôngga amiranti | nèng gembong ginandhèng ngayun 
| salendro pelog barang | 

bidhal kalênengan muni | Kêbogiro slendro irama slêbêgan || 


13. kêmpule mêlung ngumandhang | gong saha ngombak jaladri | kêndhang 
guguk cêciblonan | salênthêm ulêm ngalèbi | dumadya kèh kang prapti | tarap 
satêpining ranu | karênan dera mulat | mring wong agung kang cangkrami | saha 
wadya gumlar amawa bandera || 


14. kadya girindra kusuma | umili milir malipir | jaring jala munggèng ngarsa | 
misaya samargi-margi | gumrah surake atri | yèn ana ingkang pikantuk | dadya 
saurut marga | padesan kang dèn langkungi | samya saos panggang tumpêng 
lan dawêgan || 


saa e E 


15. suka sang nararya putra | myat parimarmaning alit | sakadar samya 
sunggata | sabobote kang palinggih | dadya sasmitèng dasih | pinrih nampèni 
sêsugun | ana ta janma wrêda | kapiluyu milayoni | mara mêrak pra nata atur 
kukila || 


16. salindhitan namanira | endah ulêsipun wilis | Kangjêng Pangran Prangwadana 
| suka nanggapi pribadi | kalawan dhawah paring | arta tigang kêton wutuh | 
myang sinung pangandika | dahat ing tarima kasih | salamêta ing saanak 
putunira || 


17. kaki-kaki langkung suka | mêmuji arjaning gusti | 

tanapi sagarwa putra | myang wadu-wandawa sami | mangkana kang lumaris | 
aris myat rarasing ranu | langkung asri kawuryan | uparêngganing gêgisik | 
tanêmane pasêtrèn maneka warna || 


18. jagung jarak lan sêmêngka | kêceme kara kêcipir | timun nêdhêng tumaruna 
| tumaruntun lan kêrai | rêngkêt rukêt tumali | marambat manglung tumêlung | 
katon têtêp atapan | kadya lumakwa pinêthik | mring wong agung kang lêlana 
nitih palwa || 


19. wênèh gisiking narmada | sumilak sinawang têbih | tinêbèng pêksi kèh saba | 
sabawa masin talisik | 

drêkuku tuwin trinil | barakan brêkutut runtut | rantap mring pajagungan | sariti 
tuwin srigunting | bèthèt pênthèt pêpanthan mêdhaki boga || 


20. dupi prak lampahing palwa | umabur ngambara ngalih | masinan saliyanira | 
kang kèri sami binêdhil | ginusah dèn kêploki | umilar sinênèp rampung | 
tumpêsan tumpa-tumpa | dènira sami winasis | mundhi astra pratitis tètès lan 
karsa || 


21. nihan wau lampahira | ngambah tikungan wanadri | singub sumingêb kang 
papan | kêdhung gêng tirta amringin | labêt kasilir angin | ngarompyoh kang 
taru-taru | 


mpap s 


kèh swaraning kukila | mèt boga arungan atri | jalak cocak kuthilang glathik 
sikatan || 


22. dheyot dhècu rang-urangan | tèngkèk-buta lan srigunting | kacêr kèkèt lan 
sêpahan | sribombok têpining warih | cohung mêlung mêlingi | mêmêla lir 
anênulung | wor jriting sata wana | jêgigrèk nèng graning wukir | lir nambrama 
wong agung ingkang cangkrama || 


23. myang swaraning buron wana | warna-warna kapiyarsi | saengga 
mangayubagya | basukine kang lumaris | kapungkur ing wanadri | ing Kêdhung 
Banthèng wus rawuh | kèndêl arsa mariksa | rêrumpon kang dèn irupi | 

mung sakêdhap bidhal dhawuh marang wadya || 


24. saangsale sinusulna | sandika ingkang tinuding | lajêng wau lampahira | ing 
antara têngah ari | ing Panambangan prapti | wontên dasih kang umatur | yèn 
sunggata bujana | sêsaji sampun sumaji | nèng pakuwon saha boganing pra 
wadya || 


25. Jêng Pangeran Prangwadana | alon aturira ririh | mring rayi jêng atmajendra | 
punapa ta karsa kampir | dhatêng pakuwon ngriki | kang rayi wangsulanipun | 
lamun sambadèng rêmbag | prayogi lajêng lumaris | bok kadangon ing mangke 
praptaning praja || 


26. idêran laku prayoga | 

bujana lawan lumaris | bujêng cêkape kewala | pangran raka nyuwawèni | lajêng 
sasmitèng dasih | sunggata sami pinundhut | tan randhat praptanira | lumantar 
katur pra gusti | myang pra wadya kèdêran boga warata || 


27. tan winarna solahira | mangkana ta sampun prapti | ing taman kataman 
warsa | adrês praptane kang riris | têmahan para gusti | sami kèndêl lampahipun 
| sêsambèn amariksa | saosan rumpon rinukti | nulya sami mijil saking palwanira 


7. Mijil 


1. laju manjat satêpining gisik | 

mangsah mring pakuwon | siniwaka pra wadyanirandhèr | wisaya glar mêrak 
amiranti | tarap turut têpi | têpang-têpung ujung || 


2. jala krakat rikatan umanjing | sajroning rêrumpon | rêmpêk rampak abayak 
rakite | mina molah kang milar sumilir | kèh kênèng jêjaring | jala sundhit susuk 


3. ngangsêg nêsêg sêngkut ngrêrungkati | ram sajroning êrong | barung umung 
arame surake | nging kasaru sirating Hyang Rawi | nglêlamat umanjing | 
udayaning gunung || 


4. sirêm-surêm diwangkara tistis | candhik-ala katon | para gusti samana 
rêmbage | 


DE DAB as 


amung badhe nglajêngkên lumaris | tan karsa ngêntosi | wadya kang nênumpu || 


5. tandya bidhal nitih palwa malih | umili mangalor | lon-alonan panyatang 
wêlahe | kang lêlana lêlangên ing kali | sukèng tyas ningali | sauruting ranu || 


6. sirêm surya sasôngka umijil | kartika kèh katon | angrênggani gêgana sunare | 
kawistara sauruting gisik | gasik angrêsêpi | sumêblak lir pingul || 


7. pêrak pongol mangul nuksmèng warih | mung sapalih katon | saking toya 
kacêlup awake | sinatmata isthanira kadi | dirada jrum lagi | 

lêlumban nèng kêdhung || 


8. sumyaring we wimbuh milangêni | munthuk mêmplak katon | lembak-lembak 
lumenggang isthane | asêsanti dene dèn langkungi | marang para gusti | kang 
umilir sêlur || 


9. winursita kang lumaris aris | ing samana rawoh | padhusunan aran 
Kêdhunggudèl | wontên ingkang acêcadhang margi | wadyaji pulisi | sukarja 
sêsugun || 


10. Dyan Mas Wiryakusuma kang mranti | rakiting pakuwon | panjuta byor kèksi 
lêlangsene | wastra pingul mori angalêmir | saka-sunduk kili | kinayu-apu byur || 


11. para gusti ingaturan kampir | 

gya sami mirantos | upacara lon-lonan tindake | rawuh kuwu ingurmatan dening | 
gôngsa pelog gêndhing | ingkang ladrang Mangu || 


12. lêlênggahan madyaning pandhapi | saha wadya kamot | palataran kang 
tumingal gêbèl | lanang wadon atap pan alinggih | sêmunira sami | têmbe myat 
wong agung || 


13. kamitênggêng kaonangan kongsi | dongong amalompong | saking eram 
tumingal kalane | para gusti lêlênggahan kursi | busana di-adi | abyor ting 
palancur || 


14. anyunari rêrêngganing panti | pantês-pantês katon | dhèmês-dhèmês parigêl 
sajake | 

para wadon kèh cêngêng umèksi | sakèhing pra gusti | brêgas bagus-bagus || 


15. kunêng ingkang ningali nèng jawi | gantya cinariyos | kang makuwon 
sawadyabalane | larih midêr rambah kaping katri | tan antara sami | abujana 
nutug || 


16. pra santana sinunggata bukti | anèng meja ngisor | tan kuciwa pantês 
pangrakite | sêsadêhan tansah angidêri | saluware sami | karsa badhe kondur || 


17. Dyan Mas Wiryakusuma Ngabèi | tanggap gya dhêdhawoh | marang wadya 
anyulêti age | obor-obor jinajar nèng jawi | bidhal para gusti | 

gong sauran barung || 


18. sinarawung swaraning kang janmi | kang sami nênonton | gumêr umung 
arungan arame | gumarêdêg gumarêbyêg wuri | kanan tuwin kering | lir 
angurung-urung || 


19. praptèng nadi palwa gêng wus mranti | saampilan kamot | wuri aglar tembo 
tumpakane | para wadu-wandawa prasami | mudhar tambang milir | lampahira 
sêlur || 


20. dêduluran dènira lumaris | tan aris samyanon | dhusun agêng agêmah 
patrape | duk samana wayah madya ratri | sasôngka kaèksi | sumunar narawung 


21. angrênggani rakiting kang nadi | 

umawela katon | kataman ing ujwala langêne | angarênyêp wèh rênaning kapti | 
kongkang ngungkung muni | jroning jurang sirung || 


22. pêksi-pêksi kang sabawèng ratri | kapyarsa tan agop | cingcing goling 
kalingan pang mèpèt | mung swarane ingkang kapiyarsi | kalong golongan mrih | 
woh ringin maniyub || 


23. sangsaya doh têbaning lumaris | wanci lingsir kulon | winêlah kras baita 
lampahe | winantonan praptane kang warih | bêbanjiran saking | lèpèn Dêngkèng 
agung || 


24. dadya rikat lampahe kang milir | bangun enjing katon | Langênarja 
ambanjêng ujunge | 

tan antara pinêthukkên dening | wadyaji kêkalih | angêmban kang dhawuh || 


25. kang jinujug Jêng Pangran Ngabèi | aturira alon | pandukanggèr[7] tinimbalan 
age | mring ramanta kangjêng sri bupati | myang rakanta inggih | Jêng Pangeran 
Prabu || 


26. Pangran Bèi sandika gya mangsit | mring pambêlah kinon | ngimbir-imbir 
umilir palwane | tandya rakit bêrdandosan sami | byar raina nuli | sumiwèng 
sang prabu || 


27. pinanggihan lan sang pramèswari | pinrih acariyos | Pangran Bèi ingkang 
mêdharake | lêlampahan sajroning cangkrami | sinuhun miyarsi | 

sukèng tyas kalangkung || 


28. pukul sapta linilanan sami | mundur alêlêson | nitih rata jinajaran dene | 
wimbasara myang wira kaplêri | rêrikatan prapti | Ngabean jumujug || 


29. lêlênggahan amung sawatawis | amit nulya bodhol | laju kondur jumujug 
ngarsane | ingkang rama jêng pangran dipati | pinanggihan munggwing | jroning 
dalêm agung || 


30. tur pratela lampahe samargi | dènira amomong | dhatêng para sutendra 
sakèhe | srêjuning tyas kaarjan ing margi | tlas aturing siwi | gya kalilan mundur 


31. titi tamat têtelaning tulis | 

ing Sabtu Kaliwon | kaping nênêm warane ingkang lèk | wulan Sura wau ingkang 
warsi | katrusthan luhuring | saliraning sunu ||[8] 


§ Taun Jawi 1808, taun Walandi 1879, wulan Nopèmbêr. [Sengkalan: 
pangèsthining barakan sarira nunggil (Ahad Kaliwon, 10 Dulkangidah 1808 A.J), 
sic. seharusnya: Oktober, Minggu, 26 Oktober 1879 A.D.]. (kembali) 


Nararya. (kembali) 
kondur. (kembali) 
mung. (kembali) 

dyan. (kembali) 
puwara. (kembali) 
padukanggèr. (kembali) 


Sengkalan: katrusthan luhuring saliraning sunu (Sêtu Kliwon, 6 Sura 1809 A.J., 20 
Desember 1879 A.D.). (kembali) 


